
Jine Patimilor, pe isien : 
Din biserica satului, unde s'a săvârșit slujba îngropării lui Isus, 
țăranii ies pâlcuri, amestecați bărbaţi și temei, păstrând după vechiul 


obicei toată rânduiala ierarhică. Dinspre pădurea -de fagi unde sa pră- . 


vălit soarele coboară umbre cernind culmile și prin sita lor, răzleţ, li- 
curici tremurători se ivesc împrejur. Sunt lumînările care se aprind la 
morminte, când deodată ca un vaier subteran începe pela poalele cru- 
cilor recitativul monoton al bocetelor muierești. Bărbaţii tac duși pe 
gânduri, cu buzele strânse, cu fruntea plecată, purtaţi parcă de valul 
tânguirii, copiii privesc speriați în lături, satul întreg s'a cufundat în 
convorbire cu morţii. 

La răspântia uliței coborând. spre casă mă mai opresc. odată în 
drum şi cum privesc înapoi țintirimul îmi răsare în amurgul târziu se- 
mănat cu limbi de flăcări gălbui- albastre, cuprinzând din. toate părțile 
trupul bisericii într'o cunună de foc, ca o aureolă.. 

Ajuns la casa mea din capul satului mă mai urmăresc încă de 
departe aduse pe vântul moale de seară frânturi din colocviul cu cei 

“de subt pământ, în vreme ce m'așşez pe scaunul de pe prispă cu min- 
tea răscolită de problemele vieții “dela țară. 

Gândul își deapănă firul domol, îndrumat patea de ritmul. undu- 
lat al unui tropar bizantin în surdină.. 

— Da, biserica trăiește încă în sufletul țăranilor. 

Aşa cum 'am pomenit-o demult, casă bătrână cu umerii gârbovi, 
cu acoperișul de șindilă pe care crește mușchiul sau de țiglă înegrită 
de ani, dărăpânată şi obosită, cu iconostasul: primitiv, cu glasul 'do- 
git al cântăreților de strană și cu căzăniile pilduitoare ale amvonului, 
ea adăpostește totuși o concepție morală, un laboratoriu sufletesc în 
acțiune permanentă. Țăranul subt ocrotirea ei îl văd trăind o viață 
Cu orientări sigure în domeniul binelui şi răului și cu-o tendință de 

abstracţiune care-i pune lumină în ochi şi cumpăt în judecată. Satul 
cu oamenii lui e cercetat de. mister, altarul „deschide. aci un: Jarg, cori- 
dor spre infinit plin de întrebări dincolo’ de realitate, o lume. agitată 
întrețesută cu Simboluri şi colorată de. imaginaţie.» “Ţăranii: se. sbåt în 
imperiul acestei lumi, se opresc în drum, privesc spre cer și spre pă- 
mânt şi sufletul. lor -e plin de resonanță ca-o fântână adâncă: 
lată-i acum în săptămâna mare, cum îi zic ei, taina răstigni- 
tului din Nazaret: umbreşte toate -fețele în satul ‘meu "din. miinţi. Un 
văl s'a lăsat, departe, de undeva de sus şi-a prins în foşnetul de primă- 
vară tot ce mişcă împrejurul meu. E :o încetineală în gesturi, “0 undă 
potolită în rostirea cuvântului, un aier de! tristețţă vagă şi nelămurită 
câre stăruie deasupra acestor analfabeți și le împrumută o nobteță par- 
ticulară. Ei au fost la denii în fie-care seară, asupra lor sau așternut 
psalmii cu plângerile lor patetice, sufletul lor a resimțit fiori pe urma 
ornamentaţiei grele de poezie orientală, parabolele din cele douăspre- 
zece evanghelii i-au oprit în loc, chinurile lui Hristos le-au sbiciuit 
nervii și le-au furișat accente din frigurile morţii. Ei sunt acum spec- 
tatori halucinaţi a unei drame, prinşi de surescitare în toate fibrele 
lor. Mâine după miezul nopţii, cu mic cu mare, vor înconjura biserica 
de trei ori urmându-şi preotul care în. tăcerea lor mistică va bate în 
poartă repetând dictonul scripturii: Deschideţi, boeri, porțile, să intre 
împăratul măririi... lar după-ce imnul învierii va Tăsuna din toate 
piepturile, ei se vor înșirui pe rând în dreptul altarului, ṣe vor cumi- 
neca cu pâine și cu vin și cu-o năvală de lumină bruscă pe toată 
fața lor. aspră, primeniti şi transfigurați de-o bucurie impersonală, se 
vor apropia unul de altui, oamenii pământului: A 

— Hristos a'nviat ! 

„— Adevărat ca'nviat ! 

Noâptea sa lăsat umedă asupra mea, pe creasta dealului sa ivit 
luna poleind cu strălucirea ei brumată vârfurile copacilor şi ia a 
în drum cu un mănunchiu de raze turnul bisericii din deal. 

Satul doarme și împrejur respiră eternitatea . . 


* 
*. * 


Cum stau acuma la masa de scris înconjurat de cărți, gazete, 
scrisori, retras ca după o baricadă între ins'gniile frământărilor mele 
cotidiane, mintea, fără să vreau, duce mai departe firul urzit în de- 
corul misterios al nopții de primăvară și reintegrat în atribuțiile aşa- 
zisei civilizații mă pomenesc aruncându-mi întrebarea: 

— Oare lumea noastră cea bună, ce gândește acum în Vinerea 
Patimilor? Amintiri din alte părți mă iau în stăpânirea lor. Pare-că 
văd cum ma uimit odinioară întrun hotel din Cristiania, când pe masa 
de noapte am văzut o carte şi când am luat seama că era biblia, 
care se găsea în toate odăile. Retrăiesc clipele ciudate dintr'un castel 
din Scoţia, unde amfitrionul meu își aduna servitorii Sâmbătă seara 
ca să le cetească Noul-Testament, şi-mi aduc aminte, cum pe 
vremea congresului de pace mi se spunea la Paris că generalul Foch 

în fiecare dimineaţă trece pe la biserică să se închine... Reconstruiesc 
alvia profundă de viață religioasă pe -care. mi- a înfaţişai-o, occidentul 
și mă întreb, din. nou:. l 

~- — Oare Jumea noastră bună ce gândește, — acum, în Vinerea 
Patimilor? 

La dreptul vorbind cu cât repeți mai des întrebarea asta cu 
atât mai penibil e răspunsul: 

Clasa conducătoare la noi, burghezia de care ne împiedecăm 
zilnic pe la toate colțurile, oamenii care strigă în piaţă şi au luat în 
arândă trebile publice, nu practică o credință religioasă. In sufletul 
lor tragedia din Iudea nu răscolește nici întrebări ca în lumea țără- 
nească, nici contemplaţii abstracte ca în societățile constituite din 
apus. Preocupările moralei curente rămân de obicei în făgașul codului 
civil. Punte spre infinit, fereastră deschisă spre veşnicie- nu prea este. 
Viaţa se rezumă la logica clipei, fără un sbucium creator care să puie 
probleme și să se întigă în conștiință. Astfel fiind lucrurile analistul 
sentreabă: dacă nu se cuminecă cu pâine -ṣi cu-vin, nu cumva se 
desprinde misterul vieţii și .al morţii pe seama acestor oameni dintrun 
modern păgânism intelectual? Se cuminecă ei cu ó operă de artă, cu 
un tablou, o poezie, ori cu îndrăzneţe silogisme de atei? Nu, nimic din 
aceste exigenţe. Subt un- orizont îngust, descurcând trecătoare mizerii 
materiale, se scurg zilele una după alta întrun măciniş mohorât... 

Am cetit undeva odată ùn roman, în care un autor american, mi 
se pare, descrie în patru sute de pagini o singură zi din viața unui 
om, din zori și până noaptea târziu, cu- tot vârtejul,. toată vâltoarea de 
gânduri pe care le scoate la'suprafaţă creerul în neodihna lui fecundă... 
Și mă gândesc ce certificat- penibil de anemie cerebală, ce absenţe și 
ce goluri ar trebui să înregistrezi, când această operaţie ingrată ar 
trebui s'o faci exemplarului reprezentativ -al societății noastre urmându-l 
în fiecare clipă din. mica. lui-luptă de-o zi... Fără să vreau aducerea 
aminte scormoneşte şi atâtea ilustre: figuri ale prezentului pe care 
analiza în capriciul ei ar vrea să le atragă într'o „spovedanie plină 
de învățăminte. 

Le înlătur pe toate însă de astădată și ca după o călătorie urâtă 
mă cuiund cu amintirea în lumea senină a unui sat din Ardeal... 

— Mâine sunt Paștile şi-mi trebuie doi peni de țăran, ca să pot 


ceti în ei farmecul Invierii.. 
OCTAVIAN GOGA 

De profundis 


Nu mai sünt şesuri netede în fară, 

Câmpii de grâu ca marea 'nșelătoare, 
Intinse mirişti fără de răzoare, | 
Cen strălucirea razelor de soare, - ph 
Işi legănau în pragul altor zile 
Cu leneş 'ritm podoaba legendară... 


Nu mai sunt şesuri netede în ţară, 
Căci pretutindeni au crescut movile, 
Să 'nsemne drumul morții călătoare. 


Movile, — tristă zestre funerară, — 
Biserici nouă, turnuri de schelete, 
Morminte mute şi nemângăiete, 
Tăcute urne, tainice coline, 

Grozave peșteri, ce 'ngropaţi ruine, 
Voi răsăriți pe lanul plin de spice, 

In umbrele amurgului de vară, 

Ca niște pumni ce vor să se ridice 
Să spargă bolta zărilor albastre... 
Infricoșate-s -pivnifele voastre, 

Vulcani aprinşi le dorm în măruntaie, 
-Credinţi şi doruri, râuri de văpaie 
Din uri și patimi prinse 'n jurăminte: 
E toată goana sângelui fierbinte, 

E țintirimul plin de osăminte 

Ce s'a umplut din câmpul de bătaie... 


O iarbă moale, proaspătă și grasă, ' 
A îmbrăcat c'un verde de mătasă 
Aceste culmi ivite pe câmpie, 

Din haina lor râd flori de păpădie, 
Dar jos, subt stratul țarinei mănoase, 
Ele închid o vastă *'mpărăție 

De năzuinți, de carne și de oase... 

< Sunt morții noştri încleștaţi. subt glie, 


Nenumărate trupuri sdrențuite 


__De fier şi plumb, de-a cailor copite, -- 
"În Jurtunoasa luptelor. năvală. 


Sunt cei căzuţi în clipa triumfală, 


Biruitorii câmpului de plângeri, 


Care murind zimbeau în agonie; 

Sunt măcinișul negrelor înfrângeri, 
Bieţi mucenici ce 'n hora de obuze 
Cu pieptul gol au vrut să 'nfrunte. valul 
Și-au fost striviți cu blestemul pe buze; 
Sunt umbrele ce-a asvâriit spitalul 
Din patul lui subt huma milostivă, 
'Ologi şi ciungi mușcați de' mitraliere, 


“Cu chipuri seci și strâmbe de durere; 


Sunt gloata tristă, morţii fără lupte, 
Cei înghețaţi de frig în straie rupte, 
Cei oropsiți de foame şi de boală... ` 


Toţi înfrățiți în neorânduială, 
-acopere pământul, deopotrivă. 


Străine, tu, culegător de grâne, 

Tu ce-mi cutreeri fara după pâne 

Și 'nfășurat în nepăsare crudă | 
lfi porți în larg privirea jără milă, 
Nu te opri întrebător în cale, 

Când treci pe lângă tragica movilă, 
Vorbește 'ncet, încet să nu te-audă, 
Să nu priceapă umbletele tale, 

Ce-ar răscoli în adâncimi vulcanul... 
Ja tot belșugul holdelor cu tine, 
Nici nu gândi că 'n snopii ce vei strânge, 
In ori-ce bob avem un strop de sânge; 
Tu satură-ți cohortele păgâne, . 
Dar fugi grăbit în drum printre coline, 
Căci mare iadul draci să-l mai înfrâne 
Când s'a porni de-acolo uraganul ].. 


Iaşi, 1918. OCTAVIAN GOGA 

Resurrexit.. 


„Adevăr, adevăr + vă zic vouă!“... 


Capitelurile albe ale caselor, - în care cântă columbele impudice, 
cubiculele în care vă tolăniți luxuria, opulența palatelor voastre, toate, 


toate vor fi nimicite! 


7 


Sânii amantelor voastre, cari. sfârșesc. obraznici prin câte un 
fruct de rodiu, se vor veştezi; zgomotele. bachice ale tricliniilor, zum- 
zetele de beţie ale atriilor, se vor stinge. 

Pace vouă, pace sufletelor voastre! Pace cărnurilor voastre adul- 
tere şi incestuoase! Pace inimilor voastre vândute pentru aur necura- 
tului! Pace cugetelor voastre neputincioase și trădătoare! : 


* * 
x 


Când cuêle îmi vor străpunge carnea mânilor şi picioarelor, vor 
crăpa și se vor prăbuşi. catapetesmele templelor voastre; magistrații 
cei răi:se vor topi ca ceara, dar numele guvernatorului drept va trăi 
cât cuvântul meu! 

Cu cununa de spini pe frunte și cu inima -sângerând, voi răsări 
în aurora zilei. Centurionii vor muşca Țărâna de spaimă: voi învia! 

Şi în carnea de rouă a copiilor voştri, a, copiilor copiilor voştri, 
în sângele nepoților și strănepoţilor voştri, în inima și sufletul ginţilor 
ce vor răsări prin secole cenușii și depărtate, cuvântul meu va fi rit- 
mul ce le va spori viaţa și înțelepciunea! 

Voi trăi cât „pământul şi de câte.ori vor muguri pădurile, voi 
reînvia tot mai luininos. Răsturnând brazdele negre, plugarii plecaţi 
pe coarnele aratrelor vor chema numele meu pentru coacerea grâului 
plin de hrană; în sudoarea frunții lor întunecate vor binecuvânta trupul 
meu în păharul. cuminecăturii lor. Și eu, în clipa aceea, îi voi despărți 
cu gândul și cu inima de durerea amară, de suferința muncii lor 


sfinte. Spiritul blând al iertării vå tresări în inima lor albă, lacrima 


bucuriei va strălucii sub geana lor plecată! 

De câte ori vor înflori grădinile, fecioarele se vor îmbrăca în 
alb și fața copiilor va străluci ca luna.. De câte ori vor înverzi câm- 
piile, mamele vor striga: /suse! . 

* zi | 
Pace vouă mucenici ai muncii, vouă, ce scoateţi din adâncurile 


pământului sarea şi fierul, argintul și aurul! Pace vouă celor ce vă 

istoviţi .în..urletul sălbatic al fabricelor, vouă ce clădiţi palate cu înăl- 
timi: ameţitoare, vouă ce cu dalta scoateţi pe om din blocul marmorei 
îngheţate, vouă ce plângeţi pe cele șapte coarde ale lirei — pace vouă! 

Pacea- fie cu voi: nefericiți copii ai închisorilor; pacea cu. voi, 
spăimântăte: feţe” ale..ospiciilor! > 

Pace vouă tiranilor! Nu uitaţi. munca și “fodinea slugilor voastret 
Stele- vă înainte lacrimile lor,. darurile brațelor dor! . 

; * x 
* 


Pace vouă ajunșilor! In locul de unde aţi plecat freamătă aceeași 
durere, curge acelaşi sânge și se plânge cu acelaşi plâns! 

Au cine intră pe ușile “de lumină ale vieţii să nu fie la fel, sau 
mai bun ca tine, tiranule? Cine a pus în mâna ta cumpăna judecăţei 
celei drepte, cine o gândire neîntinată, cine o. sabie neîndurătoare? 

„Te privesc în față, de ce întorci ochii dela mine? Eşti, după 
öhipa şi asemănarea mea, după chipul și asemănarea Domnului Dum- 
nezeului meu, și din harul lui vreau să pun har în privirile tale. De 
ce întorci privirile dela mine, omule? Eşti după. chipul şi asemănarea 
Celui ce ma trimis pe mine în lume și aurul inimei Lui vreau să-l 
așez în inima și gândurile tale. Privește-mă în faţă, 'urmează-mă şi te 
voi scoate la lumină. Te voi scoate la lumina primei tale zile, la Tu- 
mina eternă și nepătată! e 

* A 

O, ași fi înţeles și eu, gânditorul, eu cel care vam dorit binele 
și pe umerii căruia aţi ridicat cetatea voastră, ași fi înțeles supunerea 
demnă, ascultarea împăcată şi inima respectuos tăcută! Și când’stă- 
pânul, în sunetul flautelor de argint şi al harfelor de aur, ar fi stră- 
bătut cărarea lui, tivită cu. iriși şi cu ghiocei, ași fi înţeles să-l privesc 
cu ochiul blând al sclavului, — “dacă gândirea lui ar fi fost o muzică 
şi inima lui un hambar! 

kod + k 

Ci, pace vouă! Dominus resurrexit. Moartea. a fost sfărâmată, iar 
flacăra sufletului meu va arde cât va fi cer şi pământ. Cine va în- 
drăzni să se ridice împotrivă-i? Ea topește săbiile, opreşte săgețile și 
dărâmă închisorile. A înviat inima mea și nici porțile iadului nu. o 


vor învinge. 
ION AL-GEỌRGE, 

„lartă-le lor. . .“ 


— Din „Povestea lui Crist“ de Giovanni Papini. — 


Centurionul se opri dincolo de zidurile orașului, în mijlocul gră- 
- dinilor suburbane poaspăt înverzite. Cetatea Caitului nu îngăduie su- 
pliciul' înăuntrul hotarelor ei; sar murdări aerul parfumat de virtuțile” 
fariseilor și s'ar lovi dureros inimele gingașe ale saducheilor. Deaceea 
ea aruncă dela sine pe osândiţi, înainte de a-i da pieirii. 

Au poposit în vârful unei movile pietroase și pleșuve, asemenea 
cu țeasta unui om. O potrivire care pare a fi sortit locul acesta pen- 
ttu osânda morţii, dar pricina adevărată a alegerii este că pe aproape, 
„se întâlnesc drumurile Jaffei și Damascului, veșnic străbătute de pe- 

lerini, de neguţători, de stafete și de târgoveţi, și deci era nimerit lucru, ca 
înspăimântătoaroa pildă a crucei să fie ridicată acolo unag mulți au 
prilejul so vadă. 

Soarele puternic de amiază făcea să strălucească piatra aibă, pe 
“care târnăcoapele o sfărâmau cu mușcături răsunătoare. In câmpiile 
vecine florile timpurii se desfătau în aerul cald; păsările cântătoare, 
ascunse în cireși, spintecau cerul cu ciripirile lor ca niște săgeți de 
argint; perechi 'de porumbei sburau de-asupra păcei încropite a Geor- 
giei. Ce bună ar fi fost viața, în aceste grădine înrourate, aproape de 
fântâni, în mirosul pământului care se trezește și care se înviesmân- 
tează așteptând luna secetișului, printre ființele” pe cari le iubeşti!.. 
O, zile liniștite ale Galileei, zile. de prietenie și de soare, pe lac și 
printre vii, zile de libertate şi de lumină, petrecute de-alungul dru- ~ 
murilor cu cei cari știu să asculte, încheiate cu dreapta veselie a ci- 
nei de seară, zile cari păreau veșnice, pe cât erau de repezi! 

Tu mwai pe nimeni lângă tine, Isuse, căruia ţi sa spus Cristos. 
Ostașii aceştia, cari îți pregătesc înfricoşatorul pat, aceşti tâlhari cari 
te ocăresc, aceşti câini cari îți aşteaptă sângele, nu sunt decât umbre 
isvorâte din marea umbră a lui Dumnezeu. Tu ești singur, cum singur 
erai și astă noapte. Și soarele care încălzește spinarea călăilor tăi, nu 
străluceşte pentru tine; drumul tău sa sfârşit: această țeastă de piatră 

e ultimul tău popas. In câteva clipe, aici, spiritul tău întemnițat va fi 
zmułs din închisoarea lui. 
Faţa omenească a lui Dumnezeu sa umezit de sudoarea inghe- 


| fată. Isbiturile târnăcoapelor se abat asupra. ei cași cum ar lovi-o în 


t 
ty 


af 


cap; soarele pe care Pa iubit atât, icoana tatălui 'cel drept chiar cu 
nedrepții, îl orbeşte acum, imărind chinul pleoapelor cari clipesc, 
Prin tot trupul său se strecoară o toropeală, un fior, '0 dorință de 
repaos, căreia i-se: împotriveşte cu tot suiletul — n'a făgăduit el 
oare, că va îndura până la urmă toate suferințele? — şi în acelaş timp 
se simte cuprins de o dragoste tot mai ferbinte pentru cei pe cari 
îi lasă în urmă, aceia chiar cari îi pregătesc moartea. Și, din fundul 
inimei lui, întocmai ca un cântec de biruință asupra cărnei ostenite 
şi sfășâiate, țâșnesc aceste cuvinte pe cari nu le vom uita niciodată: 
— Doamne, iartă-le lor, căci nu știu ce fac. 


Niciodată o rugăciune mai divină nu s'a ridicat spre cer, de când 
trăiesc oamenii, și se roagă. Nu e rugăciunea unui om, ci aceea a unui 
Dumnezeu către alt Dumnezeu. Oamenii cari nu iartă nici nevinovăția 
celor nevinovaţi nu' și-au închipuit vreodată, înainte de ziua aceasta, 
că se poate împlora iertare și pentru cei cari te dau morței. lertare 
câștigată de neștiință, dar neasemnat mai presus de puterea firească a 
omului, atunci când nu e întărită de milă sau presfăcută de o imi- 
taţie a lui Cristos. 

` Căci, ei nu ştiu ce fac. Motivul aceasta hotărnicește cuprinsul larg al 
iertărei, dar e cerut de nevoia de a nu șterge, fără chezășia pocăinţei, 
răul voit cu dinadinsul Neştiinţa oamenilor e atât de nemăsurată în- 
cât sunt foarte rari aceia cari ştiu întradevăr ce fac. Stricăciunea pă- 
mântească, imitația, obișnuinţa, patimele - cari se ascund și se îndepli- 
nesc în întunecimea sângelui, iată cari sunt pricinile adevărate ale 
faptelor noastre. Voința se supune până și în simulacrul poruncilor ei; 
conștiința nu se iveşte decât la slargit, când mau mai rămas decât 
cenușea și rușinea. 

Isus nu propovăduise de cât ceeace trebuiau să știe toți; dar 
câți o știau? Ai lui chiar, singurii cari vedeau în Isus pe Cristos, fuse- 
seră învinși de frica de a nu-şi pierde cea de pe urmă veghe a vieţei; 
şi ei arătaseră, prin fuga. lor, că nu știau ce fac. Și cu atât mai 
puțin ştiau toţi cari se temeau: Fariseii, pentru întâietatea lor, Invăţaţii 
pentru privilegiile lor, Bogaţii pentru averea lor, Pilat pentru însărci- 
narea lui, — şi cu atât mai puțin Evreii, ademeniţi de căpeteniile lor, 
soldaţii, supuşi ofițerilor lor. Nimeni dintre ei nu ştie cine e Cristos, 
pentru ce a venit pe lume și pentru ce e ucis. Câţiva o vor şti, dar 
târziu, şi prin mijlocirea cea din urmă a victimei lor. 

Inainte de a muri, Isus a întărit încă odată cea mai dumneze- 
iască şi mai grea dintre învăţăturile sale: iubirea pentru duşmani; 
poate de-acum să întindă mâinile sale subt ciocan. lată crucile sunt 
ridicate, înțepenite între pietre, pentruca să nu se prăbușească subt greu- 
tatea trupurilor; crăpăturile lemnului sunt umplute cu “pământ, pe care 
oamenii îl îndeasă zdrobindu-l. 

__ Femeile din Ierusalim se apropie de osândit cu ùn pahar. E un 
amestec de vin, tămăie și mirt, închipuit de mila călăilor, pentru a 
mai potoli. puţin durerea. Cei cari pricinuiesc suferinţa se prefac, su- 
premă insultă, că se înduioşează în fața suferinței, şi cred că, micşo- 
rând-o cu .0 picătură, câștigă mai multe drepturi pentru a turna -apoi 
cupa întreagă. Dar Isus, abia gustă din această băutură amară ca 
fierea, și o respinse. Un singur cuvânt, şi ar fi primit-o, în locul vinului 
mângăierei, dar singurul care se pricepu să i-l spună fu unul dintre 
tălharii târâţi împreună cu el în vârful Calvarului. | l 

Tămâia şi mirtul cari i-au fost întinse în ziua aceea nu aveau mirosul 


tămâiei aceleia și mirtului aceluia pe care le purtară, la Betleem, Magii * 


veniţi din fundul Orientului, Şi în locul aurului care lumina întunere- 
cul murdar al staulului, stă acum fierul cenușiu al cuielor cari așteaptă 
să se înroșească. Și vinul acesta atât de amar de parcă ar îi otrăvit, 
nu e nici vinul nupţial din Cana nici cel pe care îl băuse cu o seară 
mai înainte, negru și cald ca sângele unei răni deschise. 


In românește, de MOISE NICOARĂ 

Gânduri pentru tineret 


Un cugetător — pedagog și BE în acelaş timp —' scria 
cândva, aceste mișcătoare rânduri: „+... şi pentrucă copilul: ne aduce 
naivitatea sa și entuziasmul său ușor, “să-i dăm iluzia că viața e frú- 
moasă. Să dăm copiilor un elan în viaţă. Şi dacă acest elan îi va duce 
vreodată dincolo de limitele, la care noi ne-am oprit, din prudenţă 


„sau din osteneală; dacă într'o zi, cu căldura și cu libertatea de spirit 


pe care le-am transmis-o, ei vor ataca dogmele înțelepciunei noastre 
imperfecte — cu atât mai bine, cu atât mai bine....“ 

Astăzi, mai mult ca oricând, gândul nostru se îndreaptă către 
aceste înțelepte și profetice cuvinte. Intr'adevăr, tineretul nostru a 
atacat, de astă dată, dogmele înțelepciunei noastre imperfecte. Iată, el 
a trecut hotărât, dincolo de limitele prudenţei noastre obișnuite. 

Prudenta, spunea odată Anatole France, e cea mai josnică dintre 
virtuți. ... Astazi când instigația se asvârle la toate răspântiile, şi 
când cuvintele de ură se strigă de pe acoperișuri, de ce să ne mirăm 
că băieţii din Universități şi-au ieșit din fire și au ridicat, amenință- 
tori, glasul? 

Mirarea noastră ar fi, socotesc, plină de ipocrizie. Inainte de a-i 
acuza, înainte de a-i injuria, și mai cu seamă înainte de a-i pedepsi, 
s'ar cuveni să ne gândim puțin, la trista lor situațiune. 

Sărmană generație tânără, cât de curând te-au cuprins încercă- ` 
rile vieței! Durerea ta, care trebue să suporţi nedreptățile strigătoare 
ale societăței de azi, noi o înțelegem şi o-respectăm. Să ne gândim 
cu toţii, că această omenire tânără îşi închipuise viața cu totul altfel. 
In sufletul lui generos, fiecare dintre acești adolescenți, își făurise 
despre lume, o imagine mai bună și mai luminoasă. 

La vârsta fragedă, autoritatea scolară le întreținuse, cu zel și cu 
căldură, în suflete, idealismul. Imaginea pe care dascălii lor oficiali 
le-a transmis-o, în şcoală, despre lume, era o splendidă și perfectă 
construcțiune armonică. In lumea cărților de școală, binele, frumosul 
şi adevărul se întâlneau la fiecare pas, în stare pură, neamestecate = 
ca și diamantul. 

Să nu persiflăm tinerimea pentrucă urmărește cu încredere aceste 

eterne miragii ale vieţei. Să nu ne renegăm nici unul, tinerețea. Am 
„ fost cu toții victimele acelorași iluzii. 

' Azi, putem fi ironici, și înaintați în idei, şi dispreţuitori, cât vom 
pofti. A fost o vreme când “iluziile, pe care le batjocorim astăzi, aveau 
în noi puterea sfântă a. unor. convingeri. 

- Care: e omul fericit care să nu fi cunoscut teribila criză morală 
a adolescenţei, ce vine la primul contact cu realitatea și la prima 
ciocnire aspră cu oamenii? 

Atunci, după entuziasmul frenetic, urmează inevitabil” vârsta de- 
cepțiilor şi a amărăciunilor. Grijile meschine și iritante ale vieţei chi- 
nuesc azi pe toată lumea. Ele nu mai cruţă, ca altădată, nici tinerețea 
şi nici chiar copilăria. lşi poate închipui oricine, ce penibilă trebue 
să fie criza morală pe care o provoacă în sufletele tinere, viața de azi, 
trivială şi degradatoare. 

Din această criză, cei slabi ies totdauna învinşi, obosiţi, pentru 
tot restul vieţei lor. La cei puternici, la cei robuşti, în care viaţa clo- 
coteşte și își cere cu putere drepturile, reacţiunea e cu totul contrară. 
In fața suferinței ori ce organism sănătos se încordează pentru luptă. 
Contra nedreptăţei, care lovește fără milă, muşchii se strâng și pute- 
rile se adună. 

-E un veşnic instinct, sădit în noi, care ne face să ne apărăm 
viaţa. .. Gestul de revoltă a tineretului nostru nu e de cât o pro- 
testare contra vieței de azi, pe care nu o poate primi, în formele ei 
triviale. 

Intâmplătorul caracter antisemit este desigur un episod trecător, 
cu totul accidental şi de o importanță secundară. Ceea-ce rămâne, 
ceea-ce trebue reținut, e gestul protestător, gestul demn al tinerimei, 
care în pragul vieţei, îşi cere drepturile şi vrea să fie respectată. 

In fața acestei atitudini, care e semn de sănătate și semn de 
putere, ne vin în minte cuvintele îngăduitoare ale înțeleptului, care 
nu se sfiă să spune hotărât: cu atât mai bine, cu atât mai bine... 

Pe noi, cei ajunși la vârsta maturităţei, pe noi, peste care at 
„trecut atâtea încercări cumplite, gestul acesta ne mișcă şi ne umple 
de nădejde. 

lată, cei care ne urmează. au trecut, curagios, hotarul la care 
noi ne oprisem „din prudenţă sau din osteneală“ ! Mâine, suntem si- 
guri, în fața marilor inechități ale vieţei sociale, generaţia aceaste nu-și 
` ya pleca, cu resemnare, fruntea. 

C. L. PANCU 

Garle Poştală 


— Liubei — 


Plângând, ades pe drumul vechiu colinä 
Spre casa unde nu se mai aprind 
Lumini, când cad pleoape de amurg 

Pe streşinile cari. întruna curg. 


In geamul tău pudrat cu colb mărunt 


` Păianjenul şi-a tors țesut cărunt, 


Srn pânza lui, cum muşte fac sălaș, 
Par litere trântite pe-un răvaș. 


Dorm neguri reci pe-un strat de brumă fript; 
In ușa ta un spin acum s'a ’nfipt, 

Și din păreţi, tot varn măciniș, 

În prag aşterne alb păinjeniș. 


lar casa doarmen toamnă șin pustiu 
Ca un schelet închis întrun sicriu... 
Sin fața ei senchin copacii goi 
Plângându-ne, în noapte, pe-amândoi... 


Soroca. . D. 10V 

Emanciparea economică a Ardealului 


: — Banca Agrară — 


După furtunoase sbuciumări, la cari a fost angajată întreaga opinie 
publică din Ardeal, Banca Agrară din Cluj a ajuns la o nouă răs- 
pântie. Adunarea generală, convocată pentru ziua de 14 Aprilie va 
trebui să decidă asupra directivei de urmat în viitor. La această răs- 
cruce de drumuri credem oportun să ne oprim niţel și să facem câteva 
reflexiuni asupra activității ei din trecut și să tragem toate concluziu- 
nile ce se impun pentru viitor, pe care îl dorim mai bun și mai 
norocos. 

Banca Agrară din Cluj.a fost creiată cu un scop din cele mai 
lăudabile, izvorât din necesități imperioase ale românilor din Ardeal. 
Invierea politică a românilor de pe aceste plaiuri nu se putea opri la 
dărâmarea vechilor granițe geografice și la „preluarea imperiului“ în- 
lăuntrul noilor frontiere. Schimbarea regimului politic trebuia să se 
repercuteze și pe teren economic, de care este în dependență și viața 
politică a unui stat. Amintim numai conexiunea cu politica, deoarece 
aceasta este de o actualitate arzătoare, trecând sub tăcere deocamdată 
repercusiunile de ordin cultural sau moral. 

Emanciparea economică a românilor din Ardeal constitue una 
din cele mai grele probleme de stat. Aceasta pentrucă aportul nostru 
din trecut sub acest raport este neînsemnat. Sub regimul unguresc, 
românii din Ardeal nu au avut o politică economică bine definită. Ca 
și în politica militantă, concepția noastră economică se reducea la o 
uptă de pură defensivă, determinată totdeauna de ofensiva 'domina- 
țiunii maghiare. Numărul relativ mare de bănci mici nu urmărea eman- 
ciparea economică a elementului românesc, ci ele formau tot atâtea 
locuri de refugiu, menite să absoarbă sucrescenţa noastră intelectuală, 
îndrumată spre cele trei mari profesiuni libere: funcțiunea de bancă, 
avocatura și preoția. Aceasta este și explicația, că în fruntea celor 
mai multe bănci din Ardeal vedem, alternativ, când un preot, când un 


” 

avocat, şi mai rar şi câte un funcţionar de bancă. Până şi noţiunea 
băncii se confunda. Am cetit'pe vremuri un apel lansat de o bancă 
din provincie, care solicita sprijinul românilor” din acea regiune, spu- 
nând că banca aceasta. este singura „instituțiune culturală“ românească 
în acele părți. Firește, confuziunea aceasta se explică foarte ușor. Re- 
dactorul apelului era obsedat de ideia marei fericiri, că după! ghișeul 
acestei. bănci se va- vorbi românește, se.va putea abona şi ceti o foaie 
românească, iar la distribuirea profitului se vor aloca câteva sute de 
coroane într un scop cultural oarecare. Faptul că „Albina“ și Vic- 
toria“ lucrau după un plan conștient și uneori în proporții respectabile, 
nu alterează întru nimic constatarea noastră în general. ` 

In afară de terenul bancar, mai aveam reprezentanți în micul co- 
mert şi mica industrie. Mi-se pare, un singur mare comerciant am 
avut, iar pe terenul industriei propriu zise eram inexistenți. 

- Cu acest aparat economic-financiar, redus la o activitate minimă 
de 'ravagiile răsboiului purtat şi în interior 'contra noastră, am intrat 
în noua țară mărită. Ni-se impunea deci, ca să ieşim din “modestele 
noastre locașuri de refugiu la larg. şi, luând locul îndrumărilor vieții 
economice de eri, să imprimăm, deoparte, asupra acesteia concepția 
statului român, de alta, să determinăm și rolul acelora cari prin în- 
tronarea dreptăţii istorice ne-au luat locul. 

Repararea nedreptăţii pe teren economic s'a dovedit a fi o pro- 
blemă cu mult mai grea. Nedreptatea politică, lovită de baionetele lup- 
tătorilor s'a dărâmat dintr'o singură trăsătură de condei. Nu tot așa 
este cu cea economică. Doar latifundiile aw fost lovite, relativ uşor, de 
sentința implacabilă a dreptăţii istorice. Incolo emanciparea econo- 
mică a elementului românesc se găseşte abia în pragul începutului și 
ne îndoim ca noi, generația de astăzi să o putem desăvârși. Pe teren 
social-economic — zice Henry ‘George — cel care a prins trenul la 
timp, greu poate fi ajuns. Această constatare se referă și la țara noa- 
stră mai restrânsă, la Ardeal. Inapoiaţi în cultură, săraci și prigoniți 
de regimul dușmănos al atâtor secole, cum era cu putinţă oare să că- 
lătorim în acelaș tren cu elementul 'neomaghiar dela orașe, care a 
apucat trenul cu decenii în- urmă şi căruia toate guvernele trecute, 
conştient și metodic îi dădeau presiune din etapă în etapă?.. In ase- 
menea împrejurări, emanciparea noastră economică, sub toate raportu- 
rile vieţii unui element constitutv de stat, nu putea să rezulte numai 
din priceperea și hărnicia noastră. Aci statul român trebuie să cadă 
cu toată greutatea sa în balanță până vom putea urni și trenul nostru. 
istoria celor patru ani de viață liberă ne arată că, nici noi nuam avut 
priceperea necesară, dar nici statul român nu a fost și nu este încă 
cârmaciul dibaciu al progresului elementului românesc. Astfel, nedrep- 
tatea economică, inaugurată de stăpânirile vitrege de eri, se menține ` 
în ciuda tutror rațiunilor. 

Consiliul dirigent, căruia i-a revenit prima sarcină de a începe 
procesul emancipărei, a aruncat lozinca creierii unei clase mijlocii, in- 
stituind un „regim economic care urmărea întărirea indivizilor.  Rezul- 
tatele se cunosc. In loc de o clasă miilocie, s'a creiat una suprapusă 

Mai “sia prin creiarea instituţiunilor financiare existente și azi, 
sa urmărit întărirea acestora, instituind regimul monopolului, — cum 
a fost, de pildă, aprovizionarea Ardealului excluziv prin Banca Cen- 
trală. Aceiaşi ideie, sub altă formă am văzur-o la întemeierea Băncii 
Agrare. Ideia nu a fost rea. Lumea a înţeles intenția și printrun efort 
comun — ultimul, ni-se pare, al tuturor ardelenilor — și-a dat con- 
cursul. Dar greșeala: inițială își tăiase brazdă adâncă. Foloasele mate- 
riale gustate de indivizi prin sistemul întăririi individuale, în loc să-i 
` satisfacă, le-a mărit pofta de mâncare. Pofta aceasta a fost atât de 
pronunțată, încât a înmormântat toate iintențiunile bune de mai târziu. 
Dovezile în această direcție sunt palpabile. Banca Centrală, de pildă, 
cu tot monopolul ce i s'a acordat în aprovizionarea Ardealului, nu poate 
zice că această situaţie privilegiată ar îi fost și epoca de aur a sa. 
Dimpotrivă, mi-se pare, că în această epocă a arătat banca cel mai 
mic profit. De o adevărată prosperare a acestei instituțiuni putem vorbi 
abia după ce i-s'a yuat privilegiul. Ne place să facem această dreaptă 
constatare, deoarece prosperarea a fost atinsă în concurență liberă, 
deci, concluzia este că atât munca, cât și rezultatele ei au fost reale. 

Din nefericire, evoluția nu a urmat aceiași cale și la Banca. Ag- 
rară. Aceasta nu a avut curajul și sinceritatea să privească realitatea 
în față şi să se conformeze exigenţelor vremii. Și, cum ea unea în cad- 
rele ei toată tradiția noastră de eri, persistența i-a fost fatală., Din 
citadelă economică-financiară a Ardealului, a întregului Ardeal, ea a 
fost redusă intenționat și -strâmtorită în „ogașa tradiţională de refugiu 
pentru sucrescența intelectuală a unui partid: politic care se gă- 
sea în ofensivă și defensivă față de alte partide romaneşti. Condu- 
cerea aleasă după această normă a atras după sine, în mod fatal și 
toate confuziile vieții economice primitive de eri. Persistarea î în vechea 
tradiție a mers așa de departe, încât nu a lipsit nici momentul impre- 
sionant în caracterizarea vremurilor grele de eri, dar condamnabil astăzi: 
confundarea instituțiunii financiare cu aceea culturală. Astfel nu am 
putea înțelege rostul sprijinului atât de larg și costisitor acordat zia- 
rului „Voința“. 

Aceste sunt constatările spectatorului. obiectiv, care a privit dela 
distanță evoluţia aceste instituțiuni, menită pentru o altă soartă. Mai 
sunt ele greşeli și de altă natură, cari pe noi ne interesează mai pu- 
țin și de cari. sa ocupat consiliul de administraţie și de cari se va 
ocupa și adunarea generală. Fiind vorba de interese materiale, credem 
că orice stăruință este de prisos. 

Chestiunea asupra căreia am dori să atragem atențiunea este, ca 
adunarea generală. să privească realitatea .în față și să tragă toate 
concluziunile ce se vorimpune. În primul rând, să se elimineze. politica 
de partid, deoarece astăzi avem atâtea partide încât nu pot să în- 
capă toate. Conducerea - băncii să nu servească ca un loc de refugiu 
sucrescenței unui partid politic, fără consideraţie la pregătirea ei cum 
a fost în trecut, ci la conducere trebuesc aşezaţi oameni de speciali- 
tate — și aceștia pot avea orice convingere în afară de bancă. Insfâr- 
şit, să se lămurească precis rostul băncii de instituțiune" financiară, 

menită să imprime concepția statului român asupra vieţii economice 
din Ardeal. Emitem această părere în complectă cunoştinţă a măsurilor 
luate de consiliul de administraţie cari, oricât de radicale pretind a îi, 
sunt departe de a putea fi numite de salvatoare, 

"Cu 'aceste adaptări, realizate în mod sincer, nu credem să se ; 
mai găsească partide politice care ar încerca să împiedice Banca 
Agrară de a-și recâștiga rolul de citadelă economică a'românilor din 
Ardeal. Avem toată nădejdea, că adunarea generală va şti, să inaugu- 
reze o asemenea nouă eră. 

In ce privește, aruncăm vălul uitării asupra injuriilor îndreptate . 
în contra noastră, singurii binefăcători ce am fost ai Băncii Agrare. Am 
avut trista satisfacţie, ca loviturile îndreptate contra noastră să se 
spargă nu numai în capul autorilor lor, dar şi asupra maselor de 


acționari, tot atât de nevinovați, ca și noi. l 
P. NEMOIANU 

Femeile în viața lui Isus 


Cercetătorii vieții lui Isus sunt de acord în a recunoaşte, că 
paginile cari povestesc despre femeile cari au avut rol în viața Dum- 
nezeului-Om sunt cele mai frumoase din tot cuprinsul celor patru 
Evangelii. Sunt paginile, adevăratei credințe, a celei mai curate iubiri, 
paginile mângăierii, a bucuriei și statorniciei. Femeile, fără nici-o ex- 
cepţie, dacă Pau văzut pe Isus și Pau auzit vorbind, Pau iubit cu iu- 
birea cea mai sfântă și Pau urmat până în clipa cea din urmă. Evan- 
gelistul Luca ne povesteşte, că la vrâsta de patruzeci de zile, în bi- 
serica din lerusalim,:o femeie de optzeci și patru de ani a luat pe 
dumnezeiescul pruiic în brațe şi a preamărit pe Dumnezeu în fața 
multor oameni, pentrucă Pa trimis în lume. | 

Pe temei Isus le-a învăţat, le-a mângăiat, le-a tămăduit de boale 
și le-a curăţit de păcate. Insuși faptul că a stat de vorbă cu ele a 
fost ceva cu totul nou, neobișnuit până atunci. Femeile de orice stare 
erau socotite ca' roabe, abia cu ceva mai mult decât dobitoacele, cu 
cari un „învățător“, un „rabbi“ — nu se putea înjosi să vorbească 
lucruri serioase, lucruri mai înalte, a căror cunoștință era un privi- 
legiu al bărbaţilor. La fântâna lui Iacob el întâlnește pe-o femeie din 
Samaria, cu care începe o adevărată și foarte serioasă discuţie des- 
pre împărăţia lui Dumnezeu şi despre timpurile acele fericite, când 
închinătorii adevăraţi se vor închina Domnului în spirit şi în adevăr. v 
Pe această femeie o află vrednică să-i spună, că el e Hristos, cel 
așteptat și dorit de toată lumea. Auzind acestea, femeia și-a lăsat 
vasele de apă la fântână și a alergat în cetatea Sichar, să spună și 
altor oameni vestea cea bună, iar când mulțimea de oameni din Si- 
char Pa învitat pe Isus să stea câteva zile în cetatea lor, el a avut 
strălucita satisfacţie să convingă şi pe ucenicii lui, cumcă convor- 
birea cu femeia ma fost un lucru zadarnic. 

E om şi femeia, cu suflet omenesc, chemat la mântuire ca și 
sufletul bărbatului. Vorbind despre raporturile între bărbat și femeie, 
el 'a fost cel, dintâi, care a arătat, că femeia nu-i marfă, ori păpuşă 
în mâna bărbatului. Legătura între bărbat și femeie, nu-i un contract 
de vânzare şi cumpărare, ci un contract sfânt, binecuvântat de însuşi 
Dumnezeu. Prin urmare bărbatul nu e stăpânul absolut al femeii, 
care. să-o poată alunga când vrea. „Ceeace a împreunat Dumnezeu, 
omul să- nu despartă“ zise el. lIndisolubilitatea căsătoriei a propo- 
văduit-o Isus pentru a apăra pe femeie de tirania bărbatului, pentrucă 
cele mai multe. divorțuri ce. se făceau și pe aceea vreme, erau ne- 
„ dreptăţi. strigătoare la cer, săvârşite față de femei. 

Lui Zachei Vameșul, i-a făcut Isus mare bucurie când a intrat 
în casa lui. O bucurie. și mai mare a făcut el odată femeilor. Când: 
ele și-au dus pruncii la Isus, el le-a primit cu drag, le-a mângăiat 
şi le-a luat pruncii în braţe. Ca să pricepem mărimea acestei bucurii, 
să ne închipuim, că regele, trecând pe lângă o femeie cu pruncul la 
sân sar opri în faţa ei și i-ar lua pruncul în braţe. Pe pruncii acestor 
femei i-a luat însă în brațe Acela, care încă pe-atunci era socotit mai 
presus decât toţi împărații pământului. 

A vindecat multe femei de boale, așa pe soacra lui Petru de” 
friguri, pe o femeie de scurgerea sângelui şi pe multe altele. Durerea 
inimilor femeiești nimeni n'a înţeles-o ca el. O femeie cananeancă îl 
roagă să-i vindece fata cuprinsă de spirite necurate. Inţelegând ce 
înseamnă a avea o fată bolnavă, i-a fost milă de biata femeie şi i-a 
tămăduit fata. A înviat pe. fata lui lair, îmbucurând astfel pe biata ei 
mamă, care poate nici n'a avut altă copilă. Mergând odată în Nain, 
a întâlnit o. ceată de oameni cari' duceau pe-un mort la groapă. In 
ceata aceasta de oameni el a deslușit la cea dintâi privire chipul 
unei femei văduve, care mergea pe urma sicriului plângând. Inţelegând 
adânca, nemărginita ei durere, sa apropiat de ea și i-a zis: „Nu 
plânge !“ Lacrimile femeii au încetat de-a mai curge. Pe dreptul. Cu- 
vintele lui Isus mau fost numai cuvinte de condoleanţe convenționale, 
cari le spunem noi zădarnic celor ce-și însoțesc pe cei iubiți la 
groapă. A fost cuvântul puternic al unui “Fiu al lui Dumnezeu. Când 
femeia şi-a șters lacrimile a știut că nu și-le şterge numai pe-o clipă. 
Isus se apropie de sicriu și grăieşte : „Tânărule, ție îți zic, scoală !“ 
Indescriptibila durere a femeii. se preface în indescriptibilă bucurie, 
iar. Isus își urmează drumul fericit, nu pentrucă a înviat pe un mort, 
(căruia poate i-ar fi fost mai bine în mormânt), ci pentrucă a şters 
ancrimile unei femei năcăjite. . . 

Cu o săptămână înainte de patimi a trecut prin Viftania. D'au 
“întâmpinat două femei întristate : Marta și Maria, al căror frate Lazăr 
era; mort, „Doamne, îi zic ele smulgându- -și părul, de-ai fi fost aici, 
fratele nostru mar fi murit“. Isus îl învie, cu toate-că era îngropat 
de patru zile. Sa bucurat văzând viu pe acela care îi era prieten, 
adevărata bucurie a simţit-o însă atunci, când a văzut vesele și pe 
cele două femei îndurerate, al căror singur sprijin era Lazăr. 

Cine. nu cunoaște bunătatea lui Isus față de femeile . păcătoase ? 

El ma aruncat în ele cu pietre, cum aruncau oamenii acelor vremi şi 
cum aruncăm și noi, oamenii civilizați ai zilelor de astăzi chiar şi 
dacă suntem mai păcătoşi ca ele. A fost destul să cunoască pe Isus, 
ca o femeie păcătoasă să părăsească definitiv păcatele și să devină 
femeie sfântă. Așa Maria Magdalina, dupăce o parte a tinereții. a bă- 
tătorit drumul desfrânării, dupăce cunoaşte pe Isus și îi ascultă cu- 
vintele, urmează drumul virtuții. O ceată de bărbaţi au adus odată 
înaintea. lui Isus pe-o femeie prinsă în adulter. Inchipuiască-şi orj- 
cine starea tristă a. acestei femei. Cunoscându-și păcatul și greiitatea 
morală a celui ce avea s'o judece,se cutremura “gândindu-se la soarta 
ce-o aşteaptă. Acela, care nu cunoştea nici umbra păcatului, — cre- ; 
dea biata femeie, — nu putea să rostească decât osânda prescrisă în 
legea lui Moisi pentru astfel de femei: uciderea cu pietre. Mila lui 
Isus a fost însă tot așa de mare, ca și dreptatea lui. Pe buze i-s'a 
strecurat un zâmbet de amărăciune la gândul, că poate tocmai aceia, 
cari au păcătuit cu ea, o duc la moarte. Nedreptatea faţă de femeie 
a orânduielilor saciale a cunoscut-o și el şi a osândit-o. Indreptân- 
du-se spre bărbaţii-pârași le strigă: Cine dintre voi este nevinovat, să 
arunce cu pietre în femeia aceasta ! Toţi pâraşii sau strecurat pe ne- 
simțite și s'au depărtat. Femeia a rămas singură cu Isus şi își îndrepta 
acum privirile înspre el, cu nădejdea în suflet. „Mergi în pace — îi 
zice Isus, — și de-acum să nu mai păcătuiești“. Femeia aceasta 
de-atunci ma mai păcătuit, ochii ei, cari până acum priveau cu ne- 
saț pe bărbaţii frumoși, iată că “varsă din belșug lacrimi de pocăință, 
buzele. ei, buzele ei, cari până atunci se topiau după sărutări, iată că 
se topiau în cele mai sfinte rugăciuni. Oamenii au vrut so ducă la 
moarte, dar au dus-o la viața cea adevărată. Cine ştie ce ar fi devenit 
Irodiada și fiica ei Salomea dacă ar fi cunoscut pe Isus? 

Recunoștința bărbaţilor față de Isus e prea bine cunoscută. 
După- -ce a fost prins, s'au lăpădat de el chiar și cei mai de-aproape 
ai lui. Femeile însă din clipa cea dintâi, până în cea din urmă, i-au 
fost adânc recunoscătoare. Femeia păcătoasă i-a turnat pe cap unt 
de lemn de mult preț, i-a uns picioarele cu mir și-apoi le-a şters 
cu părul capului ei, pe care de altădată îl împletia frumos, ca să 
placă bărbaților.. In vreme-ce lisus sta înaintea lui Pilat judecătorul 
şi Pilat aștepta, rușinat pare-că și el de perfidia omenească, să se 
arate şi vre-un om, care să spună o vorbă bună despre cel acuzat pe 
nedreptul, nu s'a ivit nici măcar cel mai credincios apostol. In vreme-ce 
gloata înturiată a bărbaţilor striga: „Răstigneşte-l, răstigneşte-l“, — o 
femeie trimite un sol la Pilat și îl roagă să facă tot posibilul să scape 
de acest om drept. A fost soţia lui Pilat, fericita Claudia Procula... 
Pilat a făcut încercări desperate ca să împlinească dorința soției sale. 
Dar... glasul femeii pe-atunci, nu însemna nimic. lisus a fost dat morții, 
iar Claudia Procula, care mai târziu a primit pe față învăţăturile lui 
lisus şi-a înscris cu slove de aur numele în catalogul femeilor sfinte. 
În clipele cele mai dureroase, mila omenească față de lisus a fost: 
numai în inimile femeiești. 

Unul dintre apostoli, Pas Evangelistul, și-a adus aminte totuşi 

de Învățătorul său, când acesta se afla răstignit şi sa dus la crucea 
lui.. Acolo-se .mai. aflau patru femei: Maica Domnului, Maria lui Cleopa, 
Maria Magdalena și Salomia. Un bărbat și patru ` femei... Privirile 


“lui lisus se: mai- îndreaptă odată înspre ele. şi trimijându- -le un dum- 
~ nezeiesc şi ultim. salut îşi închide ochii. Când i-au așezat trupul în 


groapă, Maria Magdalena și Maria lui Cleopa pândeau de departe să 
vadă locul unde îl vor pune.. In ziua a treia aceleași femei, însoţite și 


„de Salomia. alergară la mormânt, încă fiind întuneric. 


Statorniciă în credință a femeilor a răsplătit-o lisus. Ele sunt cele 
ditai, cărora îngerul le vestește că a înviat Domnul. Inainte de a se 


“arăta Vre-unuia el se arată femeilor, Mariei Magdalena și altora. Fe- 


meile sunt cele dintâi, cari îi aud glasul după înviere. lisus le zice: 
Bucuraţi-vă! — un cuvânt, care însemna realizarea tuturor speranțelor 
ce le nutriau ele. 

Statornicia în. credință a femeilor e 'de mare importanță în ce 
priveşte propagarea creştinismului. In ori-ce stare s'ar afla femeia și 
în orice grad de cultură, ea e cea dintâi învățătoare e neamului ome- 
nesc. Viața virtuoasă, ca niciodată până atunci, a femeilor. cari au' îm- 
brățişat creştinismul, a influențat și pe bărbați și a contribuit la acea 
desăvârșită purificare a moravurilor, care a însemnat începutul unei 
epoci noui în istoria omenirii. Creștinismul de azi, atâta cât mai este, 
avem să-l mulțumim în mare parte femeilor, din a căror inimă nu e 
aşa uşor să smulgi pe Acela, care nici pe-o femeie ma lăsat-o ne- 
mângăiată și care le-a dat adevărata libertate. Femeile şoptesc numele 
lui Isus copilaşilor ce-i fin în braţe. Dacă principiile lui lisus Hristos 
s'ar realiza întradevăr și în totalitatea lor, aceasta ar însemna poate 
şi o soluționare desăvărșită a problemei femenine. 

Din toate acestea putem să înțelegem însă și alt lucru. Influența 
femeii se resimte și în alte ramuri ale vieții, nu numai în cel religios. 
Aşa cum sunt azi femeile, dacă ar ajunge la deplină egalitate cu băr- 
bații, lumea s'ar face fără îndoială mai bună. Multe rele, cari bărbaţii 
nu pot, ori nu vreau să le împiedice, le-ar împiedeca cuvântul fe- 
meilor. Neavând însă ele drepturile ce li se cuvin, influința lor e in- 
directă, dar și aşa, nespus de binefăcătoare. Soartea popoarelor e în 
mâna lui Dumnezeu, — se zice, — dar Dumnezeu a aşezat soarta 
aceasta în mâna femeilor. Dacă aşadar, noi am da importanţa cuvenită 
şi din toate punctele de vedere (religios, naţional, social) educa- 
ției femeilor, am face neamului cel mai preţios serviciu. Inima femeii 
e cel mai perfect pedagog. In vreme ce ne silim să creăm pe seama 
generaţiilor viitoare pedagogi artificiali, — ar fi păcat să neglijăm cul- 


„j tivarea acestui pedagog sublim, pe care-l avem de-a gata. 


SEPTIMIU POPA 

Viaţa literară 


Revistele noastre literare 


— larăş, o criză de directivă — 


Ne sosesc dela o vreme, din toate unghiurile țării, dar mai cu - 
seamă din Capitală, o mulţime de reviste literare, mărturisind parcă 
un irezistibil elan spre preocupări intelectuale. Cele mai multe, sunt 
publicaţii noui. Anul întâi: primele numere... Apar, încrezătoare și plă- 
plânde, prin cine știe ce cclţ modest de provincie la Craiova sau la 
Dorohoi, din pasiunea pentru tipar a câtorva incorigibili visători,” cari 
se vede își dispreţuiesc economiile. Apar apoi, pline de curaj şi de 
iluzii, în zgomotul brutal al Bucureștilor, strângând în jurul. lor, mai 
toate, nume stăruitoare cari surprind Și puteri proaspete, temerare. E 
o învă!mășală și o înfrigurare, -proprie caselor de curând zidite, în care 
locatàrii sunt pe cale să se așeze, grăbiţi și neobișnuiți unii cu alții, 
întâlnindu-se adesea. într'o ciudată potrivire împestrițată, pe acelaș co- 
ridor sau la un colț de scară... Sunt începuturile unei noui epoci lite- 
rare? Nu ne îndoim. Până atunci însă, anumite aspecte apar încă tul- 
buri şi nelămurite. 

Marile schimbări politice prin cari am trecut au amestecat şi aci 
un ferment nou, în aluatul frământat mai demult. Așezările literare cari 
îşi tăiaseră drum cândva în conștiința publică românească, Sau risipit. 

ei „vechi“ s'au retras; unii liniştiţi, în ocrotitorul adăpost al izolării, 
alţii, "iafrânți, în umbra nesfârșită a veşniciei. Noua generație, cu foarte 
puține puncte de contact cu înaintașii ei, găseşte astăzi arena deşartă, 
şi legătura dintre veterani și noui-veniţi, nu se resimte nicăiri. Revi- 
stele literare strângeau acum zece- cincisprezece ani, pe slujitorii ace- 
loraș năzuinţe, în jurul unui:steag de luptă, ale cărui culori se puteau 
deosebi totdeauna în iureşul întrecerei. Erau cetățui geloase în cari se 
adunau tovărăși de arme. Dela înălțimea ideilor, ca de pe nişte me- - 

tereze, adversarii își măsurau duşmăniile. Polemicele erau elastice, ca 
niște catapulturi. In teren deschis, spadele scânteiau adeseori, vioaie 
şi spirituale.. l 

Era vremea când în foile pitdics — săptămânale, bimensuale 
sau lunare, — se plămădea şi se cocea o doctrină sufletească. Sămă- 
nătorul chemase în jurul lui o pleiadă de talente tinere şi smulsese o 
biruință însemnată pe seama naționalismului. Acolo oficiaseră la în- 
ceput, Vlahuţă și Coșbuc, acolo îşi publicase articolele sale programa- 
tice Aurel Popovici, acolo prinseseră aripi, mai întâi Mihail Sadoveanu, 
Ștefan losif și Sandu-Aldea, și acolo și-a săpat primele tranșeele ale sale 
d N. lorga. Vreme îndelungată, aşa-zisa „şcoală semănătoristă“ a dat 
și a primit lovituri, conștientă că are de îndeplinit o misiune. In fața 
năvalei ei impetuoase, cenaclul altădată „glorios al Convorbirilor, dea- 
supra cărora pluteau preferințele „artei pentru. artă“ ale eclecticului Titu 
Maiorescu, bătea tot mai mult în retragere, reprezentând şi mai departe 
însă, o tradiţie şi o concepție deosebită despre rolul scriitorilor. Po- 
poranismul Vieţei românești, pe care o îndrumau preferințele ideologiei 
dlui C. Stere; dogmatismul școlastic al Convorbirilor critice de palidă 
strălucire şi de scurtă durată, întemeiate şi ucise de dl Mihail Drago- 
- mirescu; criticismul întradevăr incisiv și util pe care-l imprimase la Viafa 
~ literară 'spiritul în permanenţă treaz a lui Ilarie Chendi; sporadicele 
înjghebări „simboliste“ ale dlui lon Minulescu la Insula ori Revista 
celorlalți, cari se opreau totdeauna la fatidicui număr de 3, sau cita- 
dela mai rezistentă a modernismului dela Viaţa nouă, a dlui Ovidiu 
Densușianu, — iată tot atătea grupări de forțe bine distincte printre 
cari un excursionist literar se putea repede orienta: ici un bătrân ba- 
stion printre zidurile căruia creşte mușchiul, dincolo o bisericuţă, unde 
credincioşii se tămâiază între ei, mai departe un templu în care se ce- 
tește o Evanghelie nouă... De undeva, trebuia să răsară odată adevărul, 
mereu acelaș subt nesfârşitele lui aspecte schimbătoare. 

Dar astăzi? 

Astăzi ne cade în mâini, de pildă, ultimul număr al unei meri- 
toase reviste bilunare, tipărită foarte îngrijit, cu mult gust, pe o hârtie - 
excelentă, și prezentându-se cu un cuprins destul de variat: un articol 
introductiv asupra situației de astăzi a literaturei, o lungă novela 
unui simpatic prozator diletant, câteva versuri iscălite de trei valoroși 
poeţi şi pe de-asupra un vraf respectabil de note critice și însemnări 
culturale, cari desvăluiesc lecturi asidue, preocupări intelectuale alese 
și o deosebită facultate de discernământ. Infăţișarea aceasta revinesaici 
„sau aiurea corectă, onorabilă, promițătoare, stârnind uneori legitime 
' nădejdi, dar nerealizând totuş, nicăeri, o tabără unitară și preeisă de 
unde să răsune cornul unei “Chemări sau trâmbiţa unui asalt. Unele 
reviste, vorbim de cele cu sorți de mai lungă durată, nu reprezintă 
decât un trecut osificat, în jurul căruia forțele de curând adăugate, se 
simt străine și stânjenite alături de larii adormiti. Altele, își împrumută 
reciproc colaboratorii, și aceştia par a se simţi tot așa de bine îm- 
preună, fie la o gazdă, fie în vecini. O idee călăuzitoare, firul roşu a] 
unui crez temeinic cu privire larosturile scrisului, nu se vede nicăiri, 

Primele. “pagini ale publicaţiilor; când nu sunt și ele închinate unei be- 
letristice foarte amestecate, rămân în prada unui impresionism vag şi 
fumuriu, din aburul căruia nu se desprinde nici o linie dreaptă. Locul 
cronicelor belicoase lau luat la sfârșitul coloanelor (în cauda venenum) 
un abundent serviciu de informaţii - culturale aproape totdeauna inte- 
resant și câteodată sclipitor de vervă inutilă, dar lipsit cu desăvârşire 
- de o îndrumare programatică. Zadarnic ne-am trudi să căutăm, să 
zicem, o directivă oare care în bazarul multicolor al Flacărei, sau să 
deslușim o coloană vertebrală bine închegată, în conducerea Adevă- 
rului literar. 

Revistele noastre nu mai sunt, din nefericire, ceeace erau odi- 
nioară: ele nu mai sunt reprezentative, ci au devenit eterogene. Viua 
e poate și a stărilor de dezorientare cari bântuiesc în republica ar- 
telor, cași în regatul politicei. Dar tocmai pentru acest motiv ar fi bi- 
nevenită astăzi O tribună, dela înălțimea căreia să se arunce până de- 
parte vorbele limpezi ale unei credințe clar cristalizate, așa după cum, 
în altă privință, ele se rostesc de-aici dela Jara noastră. Noi așteptăm 
să vedem clădindu-se această tribună, și credem. că ea nu e numai 
superlativ trebuincioasă, dar chiar © vom vedea-o ridicându-se foarte curând. 
Există și un determinism al necesităţilor sufleteşti. O asemenea + publi- 
cație literară, nu sar mărgini să fie un bazar, în vitrinele căruia să se 
înşire promisiuni mai mult sau mai puţin strălucitoare, ci ar râvni să 
îndrume şi să închege laolaltă pe ostașii fanatici ai aceloraș năzuințe ; — 
ea ar putea să însemne întradevăr, în desvoltarea noastră culturală o 
rezistentă punte de trecere spre desăvârșire. 

Căci, să ni se ierte vorba, amestecul întâmplător de astăzi şi 
ușurința cu care se înjghebează actualele gospodării literare, — grozav 


seamănă a promiscuitate... 
i ` al, a. h. 

Cronica. politică 
După promulgarea Constituţiei: o satisfacţie nejustificată și o 
primejdioasă enervare 


Ar fi greu să ne orientăm asupra situaţiei în care se află astăzi țara, dacă 
ne-am lua numai după comentariile interesate, cari ne sosesc din diferite tabere 
politice: Ziarele cotidiane mai ales, în 'majoritatea lor, şi-au făcut din rea credință 
o dogmă de existență; coloanele lor reflectă faptele şi oamenii, ca acele oglinzi 
cu suprafață capricioasă, cari deformează imaginele după bunui lor plac. Acelaș 
colț al vieței noastre publice apare întrun fel în paginele Viitorului, și cu totul 
altfel în acele ale Luptei. Răstoiți organele de publicitate ale guvernului, şi veţi 
afla de-acolo că votarea Constituţiei liberale este cel mai de seamă act politic 
dintre câte s'au săvârșit pentru consolidarea României. Treceţi apoi la foile dlor 
Honigman, şi Rosenthal, cari îndeplinesc oficiul de apărători ái acțiunei partidului. 
naţional din Ardeal, şi veți lua cunoștință, cu o. profundă emoție, de revoluția ne- 
norocită care ne amenință. 

Ca totdeauna însă, miezul realității se află cam la mijloc. Adevărul e ascuns, 
şi de data aceasta, intre două antipatice învelişuri de exagerări. ; 

D. Ion I. C. Brătianu se simte dator, mai întâi față de sine însuși, să tråm- 
bițeze marea operă pe carea sfåârșit-o isbutind să obţină promulgarea nouei Con- 
stituții. E singura mângăiere cu care încearcă să acopere furtuna răscolită-de 
amărâta!sa guvernare. Partidul liberal, așezat la cârmă în condițiuni atât de puţin priel- 
nice unei activităţi liniștite, ma priceput că singura circumstanță ușurătoare, . care 
i sar fi acordat din partea opiniei publice, ar fi câștigat-o numai printro- mulțu- 
mitoare deslegare a încurcăturilor financiare prin care trece - statul. Toate. făgă- 
duielile făcute în această privință au rămas însă în arhiva propagandei electorale, 
Ele vor fi.scoase, desigur, la viitoarele alegeri, — dar -cine va mai crede în ele? 


+ #4 


, In loc de a-şi pune în valoare priceperea şi experiența în materie de po- 

i litică economică, guvernul d-lui I. Brătianu s'a cramponat de reforma constitu- 
ționată, fără să țină socoteală de patimele pe cari le deslănţuia astfel, și, mai 
ales, fără să-şi dea seama că toate nemulțumirile stârnite de o nepricepută gos- 
podărie publică, aveau să fie canalizate în mod fatal de lupta dusă împotriva 
Constituţiei însăş. Nimeni nu poate tăgădui deci că opera Parlamentului actual ` 
n’a fost înconjurată de atmosfera solemnă şi calmă, necesară unei asemenea le- 
giuri fundamentale. 

_.. Acum după ce Constituţia a fost sancţionată de Rege, se cade să deosebim 
atitudinea diferitelor. partide față de noua stare de lucruri ce s'a creat. . 

"Partidul diberai. -jubilează, ca după “un succes: nesperat.: “Presa care-i stă la 
dispoziție vorbeşte! de „zdrobirea opoziției. turbulente“ şi ridică imnuri de slavă 
„muncei . 'construçtive“ realizată de majoritățile parlamentare ale dlui general Văi- 
toianu. Sar părea că e. vorba, întradevăr, de împlinirea fericită a unei importante 
misiuni, ceeace dstesea preţuieşte cât o mare biruință. Lumea românească ar tre- 
bui să respire, uşurată, că şi cum cea mai grea povară i s'ar.fi luat de pe umeri. 
Simţim însă, cu toţii, că aceasta nu s'a întâmplat. 

In tabăra cealaltă, a dualismului naţional-țărănist, bântuie în schimb, o 
îngrijitoare enervare. Insuccesul deopotrivă de evident al rău-mirositorei. obstrucții 
și al lărmuitoarelor manifestații de stradă au dus lupta pe un teren primejdios. 
D. lon Mihalache, luându-și aere de Stamboliiski muscelean, amenință pe Suveran, 
și d. luliu Maviu, timid ca totdeauna, dar târât de curent, îl secondează. În de- 
claraţia cetită, atât la Cameră cât şi la Senat, de doui reprezentanţi tărănişti, par- 
tidul naţional iscăleşte şi el acest pasaj : 

„Prin acest act al său, (votarea Constituţiei) guvernul provoacă un conflict 
deschis între Rege şi Națiune, venind să arunce: țara în lupte sfâşietoare, răstur- 
nând ordinea de drept şi săpând temelia consolidărei naţionale“. 

Şi mai departe: 

„Partidul național şi partidul țărănesc ridică din nou glasul lor de protest 
în fața țării, şi pătrunse de misiunea încredințată lor de țară de-a apăra cu toată 
hotărârea drepturile Naţiunei, consideră această Constituţie fără putere de a lega 
voința cetățenilor, fără putere de lege și drept nulă!“ 

Nu se poate închipui o declaraţie mai limpede, — şi mai nesocotită. Va să 
zică, cele două partide de opoziţie îşi iau dreptul de a „apăra drepturile Naţiunei“ 
împotriva Regelui care, desigur, însemnează că le-a nesacotit, și declară nulă şi 
fără putere de lege o Constituţie pe care: Suveranul a primit-o, înțelegând să-și 
întefheieze pe acest contract solemn, legăturile sale cu poporul asupra căruia dom- 
meşte. Această atitudine, care vrea să pună Coroana însăși în stare de ex-lex, 
poate fi categorică, oricât va vrea, dar așează în acelaş timp aşa zisa opoziție- 
unită“ într'o postură foarte apropiată de anarhie. In ceeace de priveşte partidul tă- 
rănesc, socotind bine tendinţele sale extremiste de „stânga“, ne găsim poate în 
faţa unei consecvente agitaţii programatice. Ne îndoim însă că marea majoritate 
a membrilor partidului naţional privește şi ea criza de astăzi. prin prisma con- 
Jlictului între Națiune şi Rege, pe care ìl proclamă atât de zgomotos dnii luliu 
Maniu și Alexandru Vaida... 

In paginele acestei reviste sa spus, dela început, că lupta impotriva Con- 
stituției, așa cum a fost pornită, nu putea să ducă la un rezultat favorabil. In 
articolul prim din Țara Noastră dela 4 Februarie 1923, d. Octavian Goga scria 
aceste rânduri :, „Desigur, în aceste împrejurări votarea Constituţiei nu este un act 
de chibzuită oportunitate politică. Votată odată însă, scuturată de sgura veleităților 
de partid, făcând parte dintr'un patrimoniu de gândire comună, dând o consacrare 
legală axiomelor din viața de stat ea va lua caracterul unui fapt împlinit“... 


x * 


Evenimentele ne-au dat dreptate şi de data aceasta. Punctul de vedere 
exprimat mai sus a fost acela al partidului poporului, iar mai târziu, şi al dlui 

N. Iorga : Costituţia, odată. sancţionată de Suveran, nu poate ti socotită drept 
nulă, decât de către acele grupări cari înțeleg să prelungească războiul declarat 
unui partid politic, printro ofensivă împotriva Coroanei, :, ° 

Aceasta ñit însemnează încă că guvernul dlui I. Brătianu șe poate: consi- 
dera mântuit:: Dimpotrivă: Infrângerea rezistenței - îndârjite pe care a întâmpinat-e 
în “ultimul timp, nu è nici măcar o biruinţă de-a lui Phyrrus: -E o iluzie din care 
se va trezi curând. Partidul liberal nu va avea nici măcar coiisolarea combatan- 
tului care e doborât de violența asaltului pe care îl are de suportat. El va 
cădea, ruşinos, prin propriile sale păcate, recunoscând “singur că nu s'a priceput 
să răspundă însăicinărei pe care și-a luat-o. Nu e departe ziua când, îngrijorat 
de greutăţile tot mai mari cari se strâng în jurul actelor sale de guvernământ, va 
lăsa singur frânele din mână, şi va porni, pocăit, în căutarea unui succesor care 
să aducă soluţia mântuitoare. 

Să ne mai întrebăm, dacă acesta va fi găsit în rândurile celor cari cred că 
au găsit leacul dorit născocind „conflictul“ deschis între Rege şi Națiune? 

ION BALINT 

GAZETA RIMATĂ 


Invierea 


Povestea e neîntreruptă 
Și neschimbată-i din vechime: 
` Lumina totdeauna luptă 
Cu valul de întunecime... : 
Legenda. sfântă-i întrupată. 
Demult, la râul lordan; 
De veacuri, omenirea toată 
„O reinvie an cu an... 
` De-aceea eu, iertați-mi vina, 
In sborul larg spre ideal, 
Azi o cobor din Palestina 
In prațul bietului Ardeal. 
In aşteptarea lui Messia | 
De-atunci se agita poporul; 
Legiferându-i sărăcia, 
Făcea obstrucție soborul... 
Etern și minunat exemplu, 
Isus la doisprezece ani, 
Când mai întâi s'a dus la templu, 
S'a poticnit de Honigmani. 
Simbolic ne-a rămas decorul 
Ierusalimului barbar: 
Când a intrat Mântuitorul, 
Era călare pe un măgar. 

Cerească lui învățătură 

. O osândiră macabeii,. 

„... Și-o -ponegriră roși de ură 
Și de păcate, saducheii... 
Cuprinşi de furie nebună, 
Scrâșnind din dinți, strigau blesteme 
Zarafii, putrezi de minciună 
Și, îmbuibaţi de tantieme; 
In gloata cea nepricepută 
Stătea şi-atunci vrăşmaşi ideii 
Sinedrionul de -o sută, — 
Toţi vameșii și farisei l... 


Acel ce lumea mântuise 

Cu patimile sale mari, 

intreg Calvarul îl suise 

Senin şi blând, între tâlhari ; 
In vorba lui, pe Ghetsemani 
Na fost nici teamă și nici ură... 
` (Ca și pe-ai mei contemporani, 
Vai! tot „caiafele“-l pierdură. 
Credinţa însă, s'a păstrat 

Intre creștini, prin catacombe, 
Și nu cu Vicleim, purtat 

_De trişti Irozi, cu „tiribombe“... 


Isus, în dragostea-i divină, 
Pentru prostime s'a jertfit, 
Și se făcu apoi lumină: 
Și negura s'a risipit... 
Scriptura-i nouă totdeauna 
Cu rostul ei dumnezeiesc: 
Și azi mai bântuie minciuna, 
Iar oamenii se îndoiesc... 
Insă șin Patria română 
Se va petrece ca'n Iudeea: 
Va pătimi (o săptămână) 
-Dar tot va birui, — Ideea! 


IUDA ISCARIOTUL 
em politic 

INSEMNĂRI! 


| 


O aniversare politică. In cursul 
lunei Aprilie se împlinesc trei ani dela 
intemeierea partidului poporului, cu 
care prilej trimiși din toate părțile țării 
vor sărbători la București, printr'un 
mare banchet, pe dl general Averescu. 

Partidul poporului se mărturisește 
astfel cel mai tânăr dintre partidele 
noastre de guvernământ, lămurind 


cu un singur amănunt cronologic şi, 


erorile pe cari le-a săvârșit in dru- 
mul lui de până acum și spiritul nou 


Contribuţii istorice. Credeam că 


„destăinuirile dlui Costa-Foru, despre + 


cari am vorbit în numărul nostru tre- 


cut, vor fi urmate dacă nu de o des- 
© minţire, cel puțin de oarecari lămuriri. 


interpretul unor mărturisiri 


Corespondentul ocazional al ziarului 
Adevărul, relatând convorbirea sa dela 
Arad cu'd. Vasile Goldiș, se făcuse 
atât de 


grave in ceeace privește proiectele de 


pe care poate să-l infăţişeze împotriva ` 


neputincioasei rutine a cârmuirei ac 
tuale. Ne aducem aminte de grandi- 
oasa întrunir3 de constituire de, acum 
trei ani, dela „Arenele romane“, şi 
par'că vedem înaintea noastră impu- 
nătoarea mulțime de țărani aclamând 
pe „Generalul“ nădejdilor 
fost oare înşelate acele făgăduieli? 
In doui ani de guvernare, partidul po- 
porului a redat acestei țări ordinea in- 
terioară, zdruncinată de răsboi, şi a 
înfăptuit definitiv mult hărțuita reformă 
agrară; a realizat o dublă operă de 


consolidare, una financiară, întocmind 
cel dintâi buget echilibrat dela -1916:: 


încoace, una sufletească, desființând 


autonomie a Ardealului, concepute în 
tabăra partidului naţional, încât o lim- 
pezire din partea celui vizat se im- 
punea. 


“In loc de această firească interven- 


lor. Au - 


__ guvernările provinciale din Basarabia . 


şi din Ardeal. 


Singura urare pe care și-o poate 


tace, deci, în acest moment partidul 


poporului, ar fi aceea de a găsi şi în- 


viitoarea sa cârmuire acelaş avânt cu- 
ragios şi aceeaș energie disciplinată 
care i-au susținut activitatea trecută, 
adăugând doar o notă nouă: experienţa 
câștigată. 

ție, am văzut reportajul din Adevărul 
reprodus „tale-quale“ în Gazeta Tran- 
Silvaniei şi însuşit de acest organ al 
comitetului de o sută, fără nici un 
adaos. Modesta contribuţie istorică fur- 
nizată de dl Costa-Foru este deci per- 
fect exactă, şi toți ştiţi acum că, la adu- 
narea dela Alba-lulia, d. Vasile Goldiş 
împreună cu dnii Iuliu Maniu şi Ale- 
xandru Vaida, au redactat mai întâi 
o hotărâre care proclama autonomia 


„ Ardealului, şi că fruntașii partidului na- 
-tional mau renunţat la genialul lor plan, 


decât numai subt presiunea entuzias- 
mului popular. 

E un capitol de istorie care, pentru 
noi, e clarificat de mult; cei' cari niga 
ne credeau, primesc acum confirmarea. 


- Marele praznic liberal. Actualul 
guvern a sărbătorit votarea nouei 
Constituţii, parcă ar fi fost un mare 
eveniment național. După asurzitoarele 
„tiribombe“ ale așa numitei opoziții- 


© BCUCIuj 


unite, pavoazările liberale au întregit 


decorul necesar de trivialitate și prost 


gust. Agenţii polițienești. au dat ordin 
pașnicilor negustori să scoată: de prin 
poduri steagurile decolorate de vreme, 
confratele Viitorul a înşirat, întrun 
număr -special, portretele tuturor mi- 
niştrilor, muzicele militare au cântat, 
Vau tras clopotele, s'au ţinut slujbe 
religioase şi, punând un punct in- 
_ duioșător acestor solemnități, însuş dł 
î Jon I Brătianu s'a aplecat să sărute 
mâna, mitropoliţilor ţării. 

Cu toate acestea, poporul nostru 
copleșit de emoția momentului, e silit 
să recunoască adevărul că noua Con- 
stituție nu duce nici cu un pas înainte 
greaua muncă de consolidare, pentrucă, 
oricât s'ar mândri cu redactarea ei 
d. Dissescu, ea nu face decât să codifice 
(întrun moment foarte rău ales). ade- 
vărurile consacrate ale organizaţiei 
noastre de stat. Drapelele s'au strâns 
la loc de prin balcoane, ediţia spe- 
cială a Viiforului a trăit câteva ceasuri, 
muzicele militare au tăcut, şi buna 
noastră mulțime a rămas să se con- 

` soleze cu multele ei necazuri și cu 
iluzia de echilibru a bugetului-mi- 
zerie înjghebat din presupuneri, de d. 
Vintilă Brătianu. 
- Slabă, foarte slabă mângăiere, după 
un praznic atât de insufleţit! 


Adeziuni tardive. D. luliu Maniu a 
dat spre publicare la Patria telegra- 
mele pe cari le-a primit dela amicii 
săi politici din Şimleu și Dicio-Sân- 
Mărtin. Sunt tot atâtea îndemnuri ce- 
tățeneşti şi tot atâtea sincere încura- 
jări în lupta pentru... împiedicarea Con- 

“Îstituției. Telegramele acestea familiare 
între unchiu și nepoți, au totdeauna un 
vag parfum de induioșare. La clipe 
grele, rudele se strâng la olaltă. Atât 
numai, că sosind după votarea Con- 
stituției, adeziunile sunt tardive. Ele 
sunt, după dezastru, nici mai mult, 


“cade. Cel dintâi 

nici mai puțin, decât telegrame, de 
condoleanță... i 


Intre oameni cum se cade. Un.in- 
teresant duel de principii s'a angajat 
zilele trecute între doi eminenţi băr- 
baţi politici cari deși din tabere opuse 
sunt totu amândoi oameni cum se 
e di Dissescu, care 
după propria sa mărturisire se găse- 
şte în direcțiunea tramvaielor. din Ca- 
pitală de pe urma unui. proces în care 
a pledat împotriva statului. Celălalt e 
d! Vasilie Goldiș, cunoscutul luptător 
pentru autonomia Ardealului. 

DI Goldiș a acuzat partidul liberal 
că are obiceiul să „conrupă“ conștin- 
tele cetăţenilor, atrăgându-i în con- 
siliile de administraţie ale diferitelor 
bănci ale partidului. Dl Dissescu ri- 
postează însă, arătând că unul dintre 
cei dintâi... conrupți este insuș cel 
care acuză. Şi senatorul liberal pre- 
cizează: 

„De când sunt la Banca generală 
eu, care în viața mea n'am putut face 
servicii amicilor mei la bănci, am pro- 
pus şi eu aici pe unul, pe dl Goldiș. 
De mai mult de doi ani, nu știu dacă 
a venit de trei ori. Noi avem grije să-i: 
trimitem tantiemele, să-l achităm re- 
gulat...“ 

-Noi luăm act şi conchidem că d! 
Goldiș e un eminent patriot, care ură- 
şte partidul liberal, dar nu și băncile 
acestuia, protestează împotriva  „oli- 
garhiei“, dar se lasă cumpărat de ea, 
doreşte autonomia Ardealului, dar iu- 
beşte tantiemele vechiului Regat, cu 
alte cuvinte protestează cu zgomot şi 
incasează discret, fiind convins: câ 
această procedare e aplaudată de în- 
treaga opinie publică: de-acasă. 

Aşa să fie oare? 


Creştinul „Dimineţei“. Confratele 


nostru Dimineaţa ne-a făcut o plă- 
cută surpriză odată cu numărul său 

publicând un articol “de 


de Florii, 
fond ocazional, iscălit discret: „Un 
creştin“. iscălitura, la început, ne-a 


surprins. Pentruce, un pseudonim atât 


- acelor 


de cuprinzător şi. atât. de imprecis? . 


Căci la urma urmelor, aproape toți 
locuitorii României-intregite, cu mici 
excepţii, sunt creștini. Speţa nu e 
atât de rară, încât... o 

Am înţeles însă, repede. Şi ziarul 
d-lui Iacob Rosenthal, se prezintă cum 
să spunem? —- cu micile sale excepţii. 
Deci, cu prilejul Sărbătorilor, el face 
apel la unele adaosuri, cu cari își 
nivelează anumite lacune confesionale 
din redacţie. 

Creştinul dela Dimineaţa e, prin 
urmare, cum S'ar zice, un „colaborator 
din afară“; termenul acesta, în limbajul 
profesional e consacrat demult... 


Statificarea şcoalelor. Sinodul de 
primăvară al preoţimei gr. cat. din 
Cluj. a decis un fel de aderare la sta- 
tificarea școalelor poporale. Sunt cei 
dintâi preoți gr. cat. cari invită pe 

„ mitropolitul din Blaj să reiea tratativele 
cu guvernul şi întru-cât sar putea 
ajunge la un acord cinstit, să se pre- 
dea statului toate şcoalele poporale,. 

Condiţiile. acordului ar fi, după pă- 
rerea preoților din. tractul Cluj, urmă- 
toarele: | 

1. Instrucţia religioasă să se facă 
şi pe mai departe prin catecheţi nu- 
miți de autoritatea bisericească, com- 
peteată, fiind instruat fiecare elev în 
religia la care aparţine. 

2. Invăţătorii numiți de stat să apar- 
țină religiei elevilor. 

3. Cărţile didactice să nu cuprindă 
nimic jignitor pentru 'elevii cari nu 
aparţin religiei ortodoxe. 


stre orăşeneşti. 

4. Să se lase caracterul confesiohat 
licee, cari au şi chemarea 
specială de-a creia contingentul: ne- 
cesâr de studenţi în teologie și a face 
educaţie viitoarelor preotese (Liceul de 
băieţi și fete din Blaj, etc.) 

Rămâne de văzut însă ce atitudine va 
avea, față de întreaga chestiune a 
statificărei şcoalelor, actualul guvern 
liberal, atât de puţin preocupat de 
problemele Ardealului. 


Orașele noastre. Primim la redacție 
interesantul studiu al confratelui no- 
stru Emil B. Vasiliu asupra Situaţie 
demografice a Românici, şi-l răsfoim 
cu o deosebită mâhnire. Cifrele reci, 
culese şi rânduite de d. Vasiliu ' cu 
multă îndemânare, ne desvăluiesc în- 
grijitoarea statistică a populaţiei noa- 
Ni se atrage atenţia, 
cu, drept cuvânt, asupra năvalei de 
străini, cari s'au infiltrat în inima ce- 
lor mai românești regiuni din ţară, și 
nu putem reprima o mişcăre de sur- 
prindere dureroasă, constatând că Iu- 
crurile se înfăţişează pentru noi mult, 
mult mai rău decât își închipuia fie- 
care. Ştiam, de pildă până acum, că 
oraşele din Ardeal. au rămas adânc 
năpădite de urmele dușmănoase ale 
stăpânirii de ieri. Nu credeam îasă 
ca această problemă să se prezinte 
subt aspecte atât de serioase şi în 
vechiul Regât, mai cu seamă în Mol- 
dova. Și iarăș, nu ne aşteptam ca nu- 
mărătoarea populaţiei să arate un pro- 
gres tocmai în tabăra adversă: noi, în 
loc să câştigăm teren, dăm: înapoi. 
Lucrarea dlui Emil Vasiliu merită prin 
urmare toată luarea noastră aminte, și 
vom reveni asupra ei. 


© BCUCIuj 


